Codex Alimentarius Commission
Codex Alimentarius Commission er en international ekspertkomité under WHO og FAO, der arbejder med standardisering af fødevarelovgivning i forskellige lande for at øge fødevarekvalitet og fødevaresikkerhed og dermed beskytte folkesundheden.
Ekspertkomitéen har også som formål at harmonisere og lette handel med fødevarer mellem landene. Danmark tiltrådte kommissionen i 1963, og den danske kontaktmyndighed er Det danske Codex Kontaktpunkt, Fødevarestyrelsen i Glostrup.